Kleidung
As Aaleegi wird im witiste Sinn alles bezäichnet, was dr Mensch aaläit. Schue, Händsche,  Hüet usw. zelle zur Aaleegi, räini Schmuckgegeständ und Aksessuar nid.

Zwäck
D Aaleegi wird zum äinte aazooge, zum sich vor Iiflüss vo dr Umwält z schütze,  zum andere isch si Däil vo dr nonverbale Kommunikazioon. Si het sich dorum je noch de klimatische, individuelle und modische Bedürfniss vom Mensch abhängig vo dr Kultur und dr Zit seer underschidlig entwigglet.

Gschicht
Es git Wüsseschaftler, wo dängge, ass dr Mensch vor öbbe 75'000 Joor aagfange het, öbbis aazzie, anderi glaube, ass die Hominide das scho vor 650'000 Joor gmacht häi.  Äini vo de eltiste Aaleegene isch öbbe vor 23'000 Joor im hütige Italie gmacht worde und bestoot us 400 Sträife us Äichhörnlifäll.

Wirtschaftligi Bedütig 

D Länder wo am mäiste Chläider broduziere sin China und Bangladesch.

Litratuur 
 Hans-Joachim Hoffman: Kleidersprache. Eine Psychologie der Illusion in Kleidung, Mode und Maskerade. Ullstein, Frankfurt am Main 1985.
 René König: Die zweite Haut. Elefantenpress, Berlin 1987
 Ingrid Loschek: Mode – Verführung und Notwendigkeit. Bruckmann, Münche 1991.
 Ingrid Loschek: Reclams Mode- und Kostümlexikon. 5. Aufl., Reclam, Stuttgart 2005.
 Richard Sennett: Der Körper als Kleiderpuppe. In: Verfall und Ende des öffentlichen Lebens. Fischer, Frankfurt am Main 1982.
 Roland Barthes: Die Sprache der Mode. (deutsche Übersetzung), Suhrkamp, Frankfurt am Main 1985.
 Philipp Zitzlsperger: Dürers Pelz und das Recht im Bild – Kleiderkunde als Methode der Kunstgeschichte. Akademie-Verlag, Berlin 2008. ISBN 3050045221; ISBN 978-3050045221

Weblingg

Fuessnoote